Diari Oficial de la Generalitat Valenciana


Sumari del DOGV 4384, del 22-11-2002 (2002/12151)

ACORD de 19 de novembre de 2002, del Govern Valencià, constituït en Junta General d'Accionistes de la mercantil Circuit del Motor i Promoció Esportiva, SA, de desemborsament de dividends passius i modificació dels seus estatuts.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12371


Data del document
:   19-11-2002

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * legislació
    * empresa pública
    * reglament intern
    * societat mercantil
    * ampliació de capital

ACORD de 19 de novembre de 2002, del Govern Valencià, constituït en Junta General d'Accionistes de la mercantil Circuit del Motor i Promoció Esportiva, SA, de desemborsament de dividends passius i modificació dels seus estatuts. [2002/X12861]
  
El Govern Valencià, en la reunió del dia 19 de novembre de 2002, va adoptar l'acord següent:
  
El Decret Legislatiu 1.564/1989, de 22 de desembre, pel qual es va aprovar el text refós de la Llei de Societats Anònimes, establix, en l'article 42, que l'accionista haurà d'aportar a la societat la porció de capital no desemborsada en la forma i dins del termini previst pels estatuts; i en l'article 144, que la modificació dels estatuts correspon acordar-la a la Junta General d'Accionistes.
  
D'altra banda, l'article 135 del Reial Decret 1.784/1996, de 19 de juliol, pel qual es va aprovar el Reglament del Registre Mercantil, disposa que els successius desemborsaments del capital social s'inscriuran per mitjà d'escriptura pública en la qual es declare el desemborsament efectuat, amb expressió de l'objecte de l'aportació, del seu valor i del consegüent alliberament total o parcial de cada una de les accions a què afecte, i així mateix s'adjuntaran els documents justificatius de la realitat dels desemborsaments.
  
La Generalitat Valenciana és el soci únic de la mercantil Circuit del Motor i Promoció Esportiva, SA, per la qual cosa correspon al Govern Valencià, constituït en Junta General d'Accionistes, amb el caràcter d'universal, l'adopció de l'acord de modificació dels estatuts de la societat, amb el desemborsament previ de dividends passius, segons preveu l'article 7 dels estatuts socials.
  
En virtut d'això, el Govern Valencià, reunit a Valencia el dia 19 de novembre de 2002, com a Junta General d'Accionistes, amb el caràcter d'universal, de la mercantil Circuit del Motor i Promoció Esportiva, SA, accepta els següents punts de l'ordre del dia de la reunió:
  
1r. Desemborsament de dividends passius.
  
2n. Modificació de l'article 7 dels estatuts socials.
  
3r. Autoritzar el president i el secretari del Consell d'Administració, indistintament, per a realitzar els actes necessaris per a l'execució del que s'acorda en la present reunió, i atorgar per a això, si és el cas, les escriptures públiques corresponents i instar-ne la inscripció en el Registre Mercantil.
  
4t. Autorització al secretari del Consell d'Administració per a certificar el contingut de l'acta de la present Junta universal d'Accionistes i els acords que s'hi ha pres.
  
En tractar-se d'una empresa pública de la Generalitat Valenciana i ser esta el seu únic soci, s'hi troben presents tots els accionistes de la societat.
  
El Govern Valencià, després de l'oportuna deliberació i no existint intervencions en què se sol·licite la seua constància, en la seua condició de Junta universal d'Accionistes de Circuit del Motor i Promoció Esportiva, SA,
  
ACORDA
  
Primer. Desemborsament de dividends passius
  
L'article 7 dels estatuts socials, aprovats pel Decret 128/1998, d'1 de setembre, del Govern Valencià, pel qual es va acordar la constitució de la societat mercantil Circuit del Motor i Promoció Esportiva, SA, i que figura incorporat junt amb els altres articles a l'escriptura de constitució de la dita mercantil, autoritzada pel notari de València, Carlos Pascual de Miguel, el dia 23 de setembre de 1998, número 6.754 de protocol, disposa que el capital social fundacional és de cinc-cents milions de pessetes, dividit en mil accions nominatives de cinc-centes mil pessetes de valor nominal cada una d'elles, íntegrament subscrites i desemborsades en un 50%, i que la resta es desemborsarà en un màxim de dos anys des de la seua efectiva constitució, a raó d'un 25% per any, en efectiu metàl·lic.
  
Complint el mandat estatutari, el restant 50% del capital social es va desemborsar per mitjà d'ingressos efectuats per la Generalitat Valenciana en el compte obert a nom de Circuit del Motor i Promoció Esportiva, SA, en la Caixa d'Estalvis de València, Castelló i Alacant (Bancaixa), sucursal 0735, compte número 2591-4326-62-7302330961, ingressant amb data valor 8 de març de 2000 la quantitat de cent vint-i-cinc milions de pessetes, equivalents a set-cents cinquanta-un mil dos-cents seixanta-cinc euros i tretze cèntims, i amb data valor de 26 de febrer de 2001 els restants cent vint-i-cinc milions de pessetes, equivalents a set-cents cinquanta-un mil dos-cents seixanta-cinc euros i tretze cèntims.
  
Posteriorment, la Junta General d'esta Societat del dia 18 de desembre de 2001, va adoptar determinats acords sobre redenominació i ajust del capital social a la unitat de compte euro, modificant l'article 7 dels estatuts socials per a adaptar-lo a la nova realitat del capital social després de les indicades operacions de redenominació i ajust, acords que es van solemnitzar en escriptura autoritzada pel mencionat notari de Valencia senyor Carlos Pascual de Miguel, el dia 30 de gener de 2002, número 535 de protocol. El desemborsament previ dels dividends passius pendents no ha tingut accés encara al Registre Mercantil.
  
Per tant, s'acorda formalitzar públicament el desemborsament dels dividends passius.
  
Segon. Modificació de l'article 7 dels estatuts
  
S'acorda modificar l'article 7 dels estatuts socials amb efectes anteriors a la redenominació i ajust a euros, per tant expressa el capital encara en pessetes, amb la següent redacció:
  
?Article 7. Capital social i accionariat. El capital social és de cinc-cents milions de pessetes, dividit en mil accions nominatives de cinc-centes mil pessetes de valor nominal cada una d'elles, íntegrament subscrites i desembossades.
  
Les accions es troben numerades correlativament de l'un al mil, ambdós inclusivament.
  
En representació d'estes accions s'emetrà un títol múltiple?.
  
Tercer
  
Autoritzar el president i el secretari del Consell d'Administració, indistintament, per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i tots aquells documents d'esmena, complementaris o de rectificació que estime convenients, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta universal d'Accionistes i dels acords que s'hi han pres.
  
Acords estos que es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió Junta General d'Accionistes, amb el caràcter d' universal, de la mercantil Circuit del Motor i Promoció Esportiva, SA.
  
València, 19 de novembre de 2002
  
El vicepresident i secretari del Govern Valencià,